*Վիքիպեդիայում կան հոդվածներ Մուրադյան ազգանունով այլ մարդկանց մասին։*

**Շավարշ Մարտունի Մուրադյան**, (նոյեմբերի 18, 1996(1996-11-18), Կապան, Սյունիքի մարզ, Հայաստան - սեպտեմբերի 29, 2020(2020-09-29), Մարտակերտ, Թարթառի շրջան, Ադրբեջան), ռազմական գործիչ, ազատամարտիկ։

Կենսագրություն
--------------

Շավարշ Մարտունի Մուրադյանը ծնվել է 1996 թվականի նոյեմբարի 18-ին Հայաստանի Սյունիքի մարզի Կապան քաղաքում՝ ազատամարտիկ Մարտուն Մուրադյանի և Անահիտ Թումանյանի ընտանիքում։ Եղել է ընտանքի 2 զավակներից ավագը։

2003 թվականին ընդունվել և 2011 թվականին գերազանցությամբ ավարտել է Հայաստանի Սյունիքի մարզի Կապան քաղաքի թիվ 7 հիմնական դպրոցի 9-րդ դասարանը։ 2011 թվականից ուսումը շարունակել է Կապանի թիվ 3 միջնակարգ դպրոցում։

2013 թվականին Շավարշը մասնակցել է Ֆլեքս միջազգային ծրագրին և մեկ տարի ուսումը շարունակել է Ամերիկայի Միացյալ Նահանգների Օրեգոն նահանգի Վերնոնիա քաղաքի ավագ դպրոցում և ճանաչվել է տարվա լավագույն աշակերտ՝ դպրոցի տնօրենի կողմից մեդալով պարգևատրվելով։

2014 թվականին վերադարձել է Կապան և ուսումը շարունակել է Հայաստանի Սյունիքի մարզի Եղեգի միջնակարգ դպրոցում՝ 2015 թվականին ավարտելով այն գերազանցությամբ։ Նույն տարի ընդունվել է Հայաստանի ամերիկյան համալսարան։ 2014-2016 թվականին ակտիվորեն զբաղվել է կամավորական աշխատանքներով։

Ռազմական գործունեություն
------------------------

2015 թվականի ամռանը զորակոչվել է Հայկական բանակ և ծառայել Արցախի հանրապետության Մարտակերտ քաղաքում՝ որպես գնդացրորդ։ 2016 թվականին մասնակցել է Ապրիլյան քառօրյա պատերազմին։ 2017 թվականին՝ զինվորական ծառայությունն ավարտելուց հետո ուսումը շարունակել է Հայաստանի ամերիկյան համալսարանում։
2020 թվականի սեպտեմբերի 27-ին Ադրբեջանի Հանրապետության կողմից կազմակերպված հայ-ադրբեջանական պատերազմում Շավարշը կամավոր հիմունքներով «Արծիվ-30 Արարատ» ՌՀՀԿ մահապարտների ջոկատով մեկնել է Մարտակետ՝ այն նույն վայրը, որտեղ անցկացրել էր պարտադիր զինվորական ծառայությունն ու զոհվել է սեպտեմբերի 29-ին՝ պատերազմի սկզբից 2 օր անց՝ 24 տարեկանում։ Մահապարտների 8 հոգանոց խմբի հետ իր կողմից մղված մեկուկես ժամանոց մարտի վերջում Շավարշը զոհվել է, մյուս յոթը վիրավորվել են։

Պարգևներ
--------

* «Քաջարի մարտիկ» կրծքանշան
* «Հայոց բանակի գերազանցիկ» կրծքանշան
* «Մարշալ Բաղրամյան» մեդալ
* «Աղբյուր Սերոբ» մեդալ
* «ՀԱԲ-30» մեդալ
* «Արծիվ-30 Արարատ» մեդալ

Ծանոթագրություններ
------------------

1. ↑  «Արցախում զոհված Շավարշ Մուրադյանը Կապանի ազատամարտիկ Մարտուն Մուրադյանի որդին է». *Արցախում զոհված Շավարշ Մուրադյանը Կապանի ազատամարտիկ Մարտուն Մուրադյանի որդին է*. Արխիվացված է օրիգինալից 2020-10-27-ին. Վերցված է 2021 թ․ հունվարի 28-ին.
2. ↑  «Շավարշը կապանցի չորրորդ նահատակն էր․ ձեր արյունն իզուր չի թափվել». *www.aravot.am* (ամերիկյան անգլերեն). Վերցված է 2021 թ․ հունվարի 28-ին.
3. ↑  «Հայաստանի ամերիկյան համալսարանը սգում է իր սիրելի ուսանողի մահը» (ամերիկյան անգլերեն). 2020 թ․ սեպտեմբերի 30. Վերցված է 2021 թ․ հունվարի 28-ին.
4. ↑  «Արցախի ՊՆ-ն հրապարակեց զոհված ևս 23 զինծառայողների անունները». *«Ազատ Եվրոպա/Ազատություն» ռադիոկայան*. Վերցված է 2021 թ․ հունվարի 28-ին.
5. ↑  «Շավարշ Մուրադյանը զոհվել է Մարտակերտի այն դիրքում, որը պաշտպանել էր Ապրիլյան պատերազմի ժամանակ». *news.am*. Վերցված է 2021 թ․ հունվարի 30-ին.
6. ↑  ««Շտապեցիր, հորիցդ շուտ հասար իր անմահ ընկերներին». Շավարշ Մուրադյանն անգամ չէր ասել, որ առաջնագիծ է մեկնում». *www.aravot.am* (ամերիկյան անգլերեն). Վերցված է 2021 թ․ հունվարի 28-ին.

Արտաքին հղումներ
----------------

* Ձեզ բացակա չենք դնի․ Շավարշ Մարտունի Մուրադյան